ई-स्कूटर के फुल चार्ज पर 160 किलोमीटर चलने का दावा, कीमत ₹1.86 लाख
Okinawa OKHI-90 Electric Scooter Price 2023 Everything You Need to Know इंडियन इलेक्ट्रिक टू-व्हीलर मेकर कंपनी ओकिनावा ऑटोटेक ने ओखी-90 का अपडेटेड वर्जन लॉन्च कर दिया है। ओखी-90 के 2023 मॉडल को कई हाईटेक फीचर्स से अपग्रेड किया गया है।
इंडियन इलेक्ट्रिक टू-व्हीलर मेकर कंपनी ओकिनावा ऑटोटेक ने ओखी-90 का अपडेटेड वर्जन लॉन्च कर दिया है। ओखी-90 के 2023 मॉडल को कई हाईटेक फीचर्स से अपग्रेड किया गया है। कंपनी का दावा है कि ई-स्कूटर एक बार फुल चार्ज करने पर 160 किलोमीटर चल सकती है।
2023 ओकिनावा ओखी-90 ई-स्कूटर की कीमत ₹ 1.86 लाख (एक्स-शोरूम) है। स्कूटर की डिलीवरी इस साल सितंबर में शुरू होगी। कंपनी ने ओखी-90 को पहली बार पिछले साल देश में लॉन्च किया था। कंपनी का कहना है कि उसने अब तक इलेक्ट्रिक स्कूटर की 10 हजार से ज्यादा यूनिट्स बेची हैं। नया ओकिनावा ओखी-90 ई-स्कूटर 4 कलर ऑप्शन- रेड, ब्लू, ग्रे और व्हाइट में पेश किया गया है।
2023 ओखी-90 : बैटरी और पॉवर 
ई-स्कूटर 3.6 kWh के नए लिथियम-ऑयन बैटरी पैक के साथ आता है। इसके साथ माइक्रो-चार्जर मिलता है। इससे ई-स्कूटर को 6 घंटे में फुल चार्ज किया जा सकता है।
ई-स्कूटर में एनकोडर-बेस्ड इलेक्ट्रिक हब मोटर दी गई है जो 3.8 किलोवॉट की पॉवर जनरेट करती है। इसकी टॉप स्पीड 80-90 किमी प्रति घंटे तक की है। इसमें दो राइडिंग मोड ईको और स्पोर्ट मिलते हैं।
ओकिनावा ओखी-90 : फीचर्स
कंफर्टेबल राइडिंग के लिए ओकिनावा ओखी-90 के फ्रंट में टेलिस्कोपिक फोर्क्स और रियर में डुअल स्प्रिंग-लोडेड शॉक एब्जॉर्बर दिए गए हैं। ब्रेकिंग के लिए दोनों व्हील में इलेक्ट्रॉनिक-असिस्टेड ब्रेकिंग सिस्टम (E-ABS) से लैस डिस्क ब्रेक मिलते हैं।
इसमें डिजिटल इंस्ट्रूमेंट क्लस्टर, LED लाइटिंग सिस्टम, मोबाइल चार्जिंग USB पोर्ट, 16-इंच के अलॉय व्हील, 40-लीटर का बूट स्पेस, एंटी-थेफ्ट अलार्म, GPS नेविगेशन और ब्लूटूथ कनेक्टिविटी जैसे फीचर्स मिलते हैं। स्कूटर को ओकिनावा कनेक्ट ऐप के जरिए स्मार्टफोन से कनेक्ट किया जा सकता है। यूजर्स ऐप का इस्तेमाल करके रियल-टाइम बैटरी SOC और स्पीड मॉनिटरिंग को दूर से कंट्रोल कर सकते हैं।
